
§ 1. В чл. 3,т. 1, буква „а“ и „к“ се отменят.

§ 2. В чл. 4, т. 6 думата „атестиране“ се заменя с „асистиране“.

§ 3. В чл. 7 се правят следните изменения:
1. В ал. 1:
а/ т. 5 се изменя така:
„5. да притежават 
разрешение за достъп до класифицирана информация с минимално ниво "Поверително" или документ за стартирала процедура по проучване за надеждност на кандидата за издаване на разрешение за достъп до класифицирана информация“;
б/ т. 7 се изменя така: 
„7. да притежават окончателни оценки за възможностите за развитие от последната валидна атестация, изготвена при условията и по реда на акта на министъра на отбраната по чл. 157 от Закона за отбраната и въоръжените сили на Република България , за повишаване в следващо военно звание в съответната категория и окончателна оценка за необходимостта от допълнително обучение за професионална квалификация по военно дело в професионален сержантски /старшински/ колеж – за сержантите /старшините/, кандидати за обучение“;
в/ т. 8 се изменя така:
„8. да притежават окончателни оценки за възможностите за развитие от последната валидна атестация, изготвена при условията и по реда на акта на министъра на отбраната по чл. 157 от Закона за отбраната и въоръжените сили на Република България, за присвояване на военно звание от друга категория и окончателна оценка за необходимостта от допълнително обучение за професионална квалификация по военно дело в професионален сержантски /старшински/ колеж – за войниците /матросите/, кандидати за обучение“;
2. Ал. 3 се изменя така:
„(3) Когато военнослужещ не притежава разрешение за достъп до класифицирана информация с минимално ниво "Поверително", командирът (началникът) на военното формирование (ръководителят на съответната структура) стартира процедура по проучване за надеждност на кандидата за издаване на разрешение за достъп до класифицирана информация съгласно разпоредбите от Закона за защита на класифицираната информация.“
 
§ 4. В чл. 8, ал. 3, т. 4 думите „неговото издаване“ се заменят с „проучване за надеждност на кандидата за издаване на разрешение за достъп до класифицирана информация“.



ЗАКЛЮЧИТЕЛНА РАЗПОРЕДБА

§ 5. Наредбата влиза в сила от деня на обнародването й в Държавен вестник.

